ম্যারিজ স্টোরি

ম্যারিজ স্টোরি () হল নোয়া বমবাচ রচিত, পরিচালিত ও প্রযোজিত ২০১৯ সালের মার্কিন হাস্যরসাত্মক নাট্য চলচ্চিত্র। এতে শ্রেষ্ঠাংশে অভিনয় করেন অ্যাডাম ড্রাইভার, স্কার্লেট জোহ্যানসন, লরা ডার্ন, অ্যালান আলডা, রে লিওট্টা, অ্যাঝি রবার্টসন, জুলি হ্যাগার্টি, মেরিট উইভার ও ওয়ালেস শন। এটি একটি বৈবাহিক দম্পতির গল্প, যারা প্রায় বিবাহবিচ্ছেদের সন্নিকটে পৌছান।

২০১৭ সালের নভেম্বর মাসে চলচ্চিত্রটি নির্মাণের ঘোষণা দেওয়া হয় এবং একই মাসে অভিনয়শিল্পীরা এতে যোগ দেন। পরের বছরের জানুয়ারি থেকে এপ্রিল মাসে লস অ্যাঞ্জেলেস ও নিউ ইয়র্ক সিটিতে ছবিটির চিত্রগ্রহণ হয়। নেটফ্লিক্স কর্তৃক মুক্তিপ্রাপ্ত চলচ্চিত্রটির বৈশ্বিক উদ্বোধনী প্রদর্শনীয় অনুষ্ঠিত হয় ২০১৯ সালের ২৯শে আগস্ট ভেনিস চলচ্চিত্র উৎসবে। ২০১৯ সালের ৬ই নভেম্বরে এর সীমিত পরিসরে মুক্তি দেওয়া হয় এবং ৬ই ডিসেম্বর থেকে এর ডিজিটাল স্ট্রিমিং শুরু হয়। চলচ্চিত্রটি সমালোচকদের নিকট প্রশংসিত হয়, বিশেষ করে বমবাচের চিত্রনাট্য ও পরিচালনা এবং জোহ্যানসন, ড্রাইভার ও ডার্নের অভিনয় ও এর সঙ্গীত।

ম্যারিজ স্টোরি চলচ্চিত্রটি আমেরিকান ফিল্ম ইনস্টিটিউট ও ন্যাশনাল বোর্ড অব রিভিউয়ের বছরের সেরা ১০ চলচ্চিত্রের তালিকায় স্থান করে নেয়। ৭৭তম গোল্ডেন গ্লোব পুরস্কারে চলচ্চিত্রটি সেরা নাট্যধর্মী চলচ্চিত্রসহ সর্বাধিক ছয়টি বিভাগে মনোনয়ন লাভ করে এবং ২৬তম স্ক্রিন অ্যাক্টরস গিল্ড পুরস্কারে তিনটি বিভাগে বিভাগে মনোনয়ন লাভ করে।

কুশীলব

 অ্যাডাম ড্রাইভার - চার্লি বারবার
 স্কার্লেট জোহ্যানসন - নিকোল বারবার
 লরা ডার্ন - নোরা ফ্যানশ, নিকোলের আইনজীবী
 অ্যালান আলডা - বার্ট স্পিট্‌জ, চার্লির দ্বিতীয় আইনজীবী
 রে লিওট্টা - জে ম্যারোট্টা, চার্লির প্রথম ও তৃতীয় আইনজীবী
 অ্যাঝি রবার্টসন - হেনরি বারবার, নিকোল ও চার্লির পুত্র
 জুলি হ্যাগার্টি - স্যান্ড্রা, নিকোলের মা
 মেরিট উইভার - ক্যাসি, নিকোলের বোন
 মার্ক ওব্রায়েন - কার্টার
 ম্যাথু শিয়ার - টেরি
 ব্রুক ব্লুম - ম্যারি অ্যান
 কাইল বর্নহাইমার - টেড
 মিকি সামনার - বেথ
 ওয়ালেস শন - ফ্র্যাঙ্ক
 মার্থা কেলি - মূল্যায়নকারী
 রিখ ফুলচার - বিচারক

মুক্তি
২০১৯ সালের ২৯শে আগস্ট ভেনিস চলচ্চিত্র উৎসবে ম্যারিজ স্টোরি চলচ্চিত্রটির বৈশ্বিক উদ্বোধনী প্রদর্শনীয় অনুষ্ঠিত হয়, এবং ২০১৯ সালের ৩১শে আগস্ট টেলুরিড চলচ্চিত্র উৎসবে চলচ্চিত্রটি প্রদর্শিত হয়। ২০১৯ সালের ৮ই সেপ্টেম্বর টরন্টো আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয়, এবং সেখানে পিপল্‌স চয়েস পুরস্কারে প্রথম রানার-আপ হয়। এটি নিউ ইয়র্ক চলচ্চিত্র উৎসবে ২০১৯ সালের ৪ই অক্টোবর কেন্দ্রীয় চলচ্চিত্র হিসেবে প্রদর্শনের জন্য নির্বাচিত হয়, এবং ২০১৯ সালের ৬ই অক্টোবর বিএফআই লন্ডন চলচ্চিত্র উৎসবে প্রদর্শিত হয়। ২০১৯ সালের ৬ই নভেম্বর নেটফ্লিক্স চলচ্চিত্রটির সীমিত পরিসরে মুক্তি দেয় এবং পরে ২০১৯ সালের ৬ই ডিসেম্বর থেকে এর ডিজিটাল স্ট্রিমিং চালু করে।

তথ্যসূত্র

বহিঃসংযোগ

 

২০১৯-এর চলচ্চিত্র
২০১০-এর দশকের হাস্যরসাত্মক নাট্য চলচ্চিত্র
২০১০-এর দশকের স্বাধীন চলচ্চিত্র
মার্কিন চলচ্চিত্র
মার্কিন স্বাধীন চলচ্চিত্র
মার্কিন হাস্যরসাত্মক নাট্য চলচ্চিত্র
অভিনয়শিল্পী সম্পর্কে চলচ্চিত্র
বিবাহবিচ্ছেদ সম্পর্কে চলচ্চিত্র
মঞ্চনাটক সম্পর্কে চলচ্চিত্র
ডেভিড হেম্যান প্রযোজিত চলচ্চিত্র
নিউ ইয়র্কে ধারণকৃত চলচ্চিত্র
লস অ্যাঞ্জেলেসের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
ব্রিটিশ নাট্য চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
মার্কিন আইনি নাট্য চলচ্চিত্র
বাফটা বিজয়ী (চলচ্চিত্র)
ব্রিটিশ স্বাধীন চলচ্চিত্র
আইনজীবী সম্পর্কে চলচ্চিত্র
কর্মহীন পরিবার সম্পর্কে চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র